มีอาการท้องเสียและอาเจียนปวดท้องช่วงสะดือเป็นพักๆไปหา บอกว่าเป็นอาการท้องเสียให้ทานเกลือแร่และยาแก้ปวด หลังจากนั้นอาการท้องเสียและอาเจียนลดลง แต่อาการปวดตรงสะดือยังคงเป็นอยู่ และถ้าเอามือไปกดตรงสะดือจะมีอาการเจ็บ สอบถามว่าอาการปวดท้องตรงสะดือใช่อาการที่มาจากการท้องเสียหรือไม่คะ หรือต้องไปพบใหม่ดีคะ
สวัสดีค่ะ การวินิจฉัยที่เป็นไปได้-อาหารเป็นพิษ มีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง มักเป็นแบบเฉียบพลันคือมีอาการมาภายใน 1-3 วัน และควรหายไปภายในไม่เกิน 1 อาทิตย์ อาจมาด้วยอาการถ่ายเหลว ปวดท้องแบบบิดๆ อาจปวดบริเวณสะดือได้ มีไข้ ร่วมกับคลื่นไส้ อาเจียนกินได้น้อยจากอาการดังกล่าวมาก็เข้าได้กับอาหารเป็นพิษค่ะ อาการปวดท้องรอบสะดืออาจเกิดจากการท้องเสียได้-ลำไส้อักเสบ จะเด่นเรื่องการขับถ่ายที่ผิดปกติ-กระเพาะอาหารอักเสบ คลื่นไส้ แสบร้อนท้องได้ แต่ไม่ค่อยทำให้ท้องเสีย-ไส้ติ่งอักเสบ มักปวดรอบสะดือในช่วงแรก จากนั้นจะย้ายมาปวดรุนแรงที่ขวาล่างการดูแลตัวเองเบื้องต้น ดื่มน้ำมากๆ พักผ่อน รับประทานผงเกลือแร่ละลายน้ำ ยาลดไข้ ยาแก้คลื่นไส้อาเจียน ยาลดอาการปวดท้อง และรับประทานอาหารอ่อนๆและสุกสะอาดหากยังปวดท้องมากขึ้นเรื่อยๆ มีอาการถ่ายเหลวมาก อาเจียนมาก ไข้สูง ดื่มน้ำได้น้อย มีอาการขาดน้ำเช่นอ่อนเพลีย ปากแห้ง ซึมลง ควรกลับไปพบแพทย์เพื่อตรวจร่างกายซ้ำอีกครั้ง